En sommer uten menn – Nattbordet
Dagmar	om Siri Hustvedt	 august 16, 2011 august 18, 2011 225 ord
En sommer uten menn
Mia kollapser når ektemann annonsere at han trenger en pause for å prøve ut et forhold til sin assistent.
Hvordan skal Mia takle mannen hun i 30 år har trodd hun har levd i et lykkelig ekteskap med, forelsker seg i en annen?
Mia er nok laget av et litt annet materiale enn mange av oss, er raskt på bena igjen og i gang med sitt egenutviklete selvhjelpsprogram
som består av å reiser hjem til mor og et sommerkurs i diktskriving for en gruppe trettenåringe jenter.
Et smart trekk. Livet i den tidlige puberteten med jenteintriger og pubertskramper kan sette de fleste livsskriser i perspektiv.
Flere anmeldere har kategorisert boken som intellektuell, inneforstått ikke helt lett tilgjengelig. Jeg er helt uenig.
Det ville vært banaliserende om en professor litteraturvitenskap ikke som en del av sorgprosessen bruker av sin kunnskapsbrønn for å forstå eget og andres reaksjonsmønster i møte med det vanskelige livet.
Jeg opplevde dette som en varm bok, full av kjærlighet til oss menneskenes evne til å gå videre i livet uansett hvor vondt det gjør.
Mia er skummelt gjenkjennelig i sin patetiske beskrivelse av den andre kvinnen og egne reaksjonsmønstre.